## Rješenje kojim se Miljenku Stuhni oduzima odobrenje za rad brokera

### NN 94/2011 (12.8.2011.), Rješenje kojim se Miljenku Stuhni oduzima odobrenje za rad brokera

94 12.08.2011 Rješenje kojim se Miljenku Stuhni oduzima odobrenje za rad brokera

94 12.08.2011 Rješenje kojim se Miljenku Stuhni oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

1989

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, u predmetu oduzimanja odobrenja Miljenku Stuhni iz Siska, Marijana Celjaka 17, za rad brokera, na sjednici održanoj 4. kolovoza 2011. donijela je

RJEŠENJE

1. Miljenku Stuhni iz Siska, Marijana Celjaka 17, oduzima se odobrenje za rad brokera.

2. Podaci iz ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 44 (četrdeset četiri).

3. Ovo rješenje objavit će se u »Narodnim novinama«.

Obrazloženje

Miljenko Stuhne iz Siska, Marijana Celjaka 17 je dana 12. srpnja 2011. podnio Hrvatskoj agenciji za nadzor financijskih usluga (dalje: Agencija) zahtjev za oduzimanje odobrenja za rad brokera jer društvo Complete Line d.o.o., Sisak (dalje: Društvo) u kojem je obavljao poslove brokera više ne pruža investicijske usluge i aktivnosti iz članka 5. Zakona o tržištu kapitala (dalje: Zakon).

U provedenom postupku, izvršen je uvid u spis predmeta klasa: UP/I-450-08/03-02/56, kojim uvidom je utvrđeno da je rješenjem Komisije za vrijednosne papire Republike Hrvatske (pravni prednik Agencije), dana 24. travnja 2003., Miljenku Stuhni, zaposleniku Društva, izdana je na neodređeno vrijeme dozvola za obavljanje poslova brokera.

Rješenjem Agencije, klasa: UP/I-451-04/11-02/12 od 28. lipnja 2011, društvu Complete Line d.o.o., Sisak, S. i A. Radića 33, s danom dostave predmetnog rješenja, prestalo je važiti odobrenje za rad, koje odobrenje je navedenom društvo izdano rješenjem Agencije, dana 18. veljače 2010, klasa: UP/I-451-04/09-02/43. Društvo je rješenje Agencije zaprimilo dana 28. lipnja 2011. godine.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona o tržištu kapitala (dalje: Zakon).

Budući da je Društvu prestalo važiti odobrenje za rad, Miljenko Stuhne više ne ispunjava uvjete na temelju kojih mu je izdano odobrenje za rad.

Stoga je valjalo, sukladno odredbi članka 27. stavak 1. točka 4. Zakona, riješiti kao u izreci ovog rješenja, dakle usvojiti zahtjev Miljenka Stuhne i oduzeti mu odobrenje za rad brokera i provesti upis oduzimanja odobrenja u Registru brokera koji vodi Agencija, pod rednim brojem 44 (četrdeset četiri).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/11-07/29

Urbroj: 326-111-11-3

Zagreb, 4. kolovoza 2011.

Zamjenik
predsjednika Uprave
Željko Kopčić, v. r.

Rješenje, NN 94/2011-1989